Els ens locals heu de fer la tramitació per l'EACAT.
El termini de presentació de sol·licituds és del 17 de setembre al 17 de novembre de 2020, ambós inclosos
Les entitats sol·licitants de subvencions han d'aportar, juntament amb la sol·licitud, la documentació següent:
a) Memòria detallada de l'actuació o de les actuacions a realitzar de manera relacionada, documentació fotogràfica de l'estat actual, plànols detallats (inclosos els cadastrals), plec de prescripcions, estudi de seguretat i salut específic de les actuacions a realitzar (quan l'actuació ho requereixi).
La memòria ha de tenir correspondència amb el Programa d'acció dels acords de custòdia en vigor o que es formalitzin en el futur dins del termini establert a la base 3.2.
b) Desglossament del pressupost de l'actuació sol·licitada en funció de les diferents fases d'execució, tot diferenciant la part subvencionable, de la part no subvencionable, i previsió d'execució per períodes.
c) L'acord de custòdia del territori formalitzat amb la persona titular o propietària, o proposta d'acord per ser formalitzat dins del termini establert a la base 3.2.
En el cas que s'hagi signat un conveni de custòdia del territori amb l'Agència Catalana de l'Aigua, és suficient amb la referència del conveni i la data de signatura.
d) Un pla de manteniment i seguiment de l'actuació que inclogui la verificació específica dels efectes derivats de l'actuació de millora o restauració, amb el compromís explícit de l'entitat de dur a terme les mesures que s'hi prevegin amb caràcter periòdic fins que es consideri garantida la supervivència i/o conservació de l'objecte de l'actuació.
e) Un pla de comunicació i divulgació del projecte.
Totes les entitats sol·licitants de subvencions han de presentar les declaracions responsables incloses en el model de sol·licitud que acreditin el compliment dels requisits previstos a la base 3.3 que siguin d'aplicació a cada entitat sol·licitant.
A més de l'esmentada documentació, les entitats sol·licitants han d'aportar juntament amb la sol·licitud:
a) Els ens locals, còpia del certificat favorable de la intervenció, i la resta d'entitats copia de l'informe favorable de l'òrgan competent, que justifiqui el finançament de l'actuació per l'import no subvencionat del total del pressupost de l'actuació (exclòs l'IVA).
Aquest cofinançament pot consistir en una aportació econòmica (despesa o inversió), degudament justificada i realitzada dins del termini de la subvenció.
En el cas que el cofinançament sigui aportat pels recursos propis de la mateixa entitat, cal presentar el compromís del cofinançament per part del responsable jurídic de l'entitat.
S'accepten com a cofinançament les despeses en hores del personal propi destinat al projecte o actuació objecte de la subvenció, degudament justificades.
b) En cas que la realització de les actuacions per a les quals se sol·licita la subvenció pugui produir qualsevol tipus d'afecció a finques privades, cal l'autorització expressa i per escrit de les persones afectades en aquells casos en què aquesta autorització no estigui ja inclosa a l'acord de custòdia, amb fotocòpia del seu NIF i, si és el cas, del de les altres persones titulars de drets sobre les finques.
D'altra banda, si l'actuació comporta modificacions hidromorfològiques significatives que afectin usos consolidats actuals, la documentació ha d'incloure dins de l'apartat pressupostari les corresponents compensacions econòmiques acceptades per escrit per la persona titular de les finques en qüestió.
c) En el cas que per a l'execució i/o manteniment de l'actuació prevista, l'entitat sol·licitant disposi del suport o implicació d'un/s ens local/s, cal aportar una còpia de l'acord o de la resolució de l'òrgan competent que manifesti la seva participació, implicació o col·laboració en el projecte.
En el cas que l'entitat sol·licitant disposi del suport o implicació d'alguna/es entitat/s mediambiental/s, cal presentar la memòria corresponent d'actuacions de l'entitat.
d) Quan s'escaigui, un currículum on es demostri l'experiència de l'entitat sol·licitant en actuacions similars amb implicació de voluntariat.
e) Quan s'escaigui, la documentació que contribueixi a justificar la concurrència de les circumstàncies a les quals fan referència els criteris de valoració de les sol·licituds establerts a l'annex 1 de les bases.
f) Quan s'escaigui, la informació a què fa referència la lletra i) de la base 3.3.
Poden optar a les subvencions per a la realització d'actuacions de recuperació de riberes i millora de l'estat ecològic en zones humides amb acords de custòdia les administracions i les associacions, fundacions i altres entitats sense afany de lucre que formin part de la Xarxa de Custòdia del Territori, les entitats inscrites al Registre d'Entitats de Medi Ambient i Sostenibilitat del Departament de Territori i Sostenibilitat, i les entitats sense ànim de lucre que tinguin entre els seus objectius la recuperació o conservació d'ecosistemes fluvials o zones humides.
Les entitats sol·licitants han d'haver signat un acord de custòdia amb la persona titular o propietària de la zona on s'hagi de desenvolupar l'actuació objecte de subvenció, i/o un conveni de custòdia amb l'Agència Catalana de l'Aigua en el cas que l'actuació s'hagi de realitzar dins del domini públic hidràulic, o ha de fer efectiva la seva signatura en un termini màxim de quatre mesos a comptar a partir de l'endemà de la data de publicació de la resolució d'atorgament de la subvenció.
L'incompliment d'aquesta condició suposa la revocació total de la subvenció.